**Analiza impactului de reglementare la proiectul de modificare a**

**Regulamentului privind confirmarea statutului de producător eligibil**

|  |  |
| --- | --- |
| **Titlul analizei impactului**  | Analiza impactului de reglementare la proiectul de modificare a Regulamentului privind confirmarea statutului de producător eligibil. |
| **Data:** |  |
| **Autoritatea administrației publice (autor):** | Agenția Națională pentru Reglementare în Energetică (ANRE) |
| **Subdiviziunea:** | Secția reglementări, Departamentul energie electrică și regenerabilă  |
| **Persoana responsabilă și datele de contact:** | Ceban Dionisie – specialist principal, Tel: 022 852 934, dceban@anre.md;Veaceslav Țurcanu - consultant, Tel: 022 852 934, vturcanu@anre.md;Daniel Chiviriga - șef secție Tel: 022 852 934, dchiviriga@anre.md. |

|  |
| --- |
| **Compartimentele analizei impactului** |
| **1. Definirea problemei** |
| ***a) Determinați clar și concis problema și/sau problemele care urmează să fie soluționate*** |
| Actualmente, Regulamentul privind confirmarea statutului de producător eligibil (în continuare – Regulament), aprobat prin *Hotărârea Consiliului de administrație al Agenției Naționale pentru Reglementare în Energetică nr. 251/2019 din 05 iulie 2019*, stabilește proceduri și cerințe, transparente și nediscriminatorii, ce se aplică la confirmarea și retragerea statutului de producător eligibil. Astfel,Regulament se aplică în cadrul procedurilor de confirmare și retragere a statutului de producător eligibil întreprinzătorilor individuali și persoanelor juridice înregistrate în modul stabilit în Republica Moldova care dețin sau urmează să dețină centrale electrice care produc energie electrică din surse regenerabile, cu puterea cumulată ce nu depășește limita de capacitate stabilită conform art.10 lit. e) din *Legea nr.10 din 26 februarie 2016* *privind promovarea utilizării energiei din surse regenerabile*, pentru care se aplică tariful fix la energie electrică produsă din surse regenerabile.După confirmarea statutului de producător eligibil, producătorul beneficiază de dreptul de a i se achiziționa întreaga cantitate de energie electrică livrată în rețelele electrice la tariful fix stabilit de către Agenție în conformitate cu *Legii nr.10 din 26 februarie 2016*, timp de 15 ani de la punerea în funcțiune a centralei electrice.Procedura de confirmare a statutului de producător eligibil a fost lansată în martie 2020 odată cu publicarea primelor tarife fixe pentru energia electrică produsă din surse regenerabile, aprobate de Agenție. În procesul de implementare a procedurii de confirmare a statutului de producător eligibil, Agenția a identificat anumite probleme care țin de aplicarea practică a Regulamentului în cauză, din care motiv apare necesitatea modificării Regulamentului, fiind necesară îmbunătățirea regulamentului actual prin dezvoltarea și eficientizarea prevederilor regulamentului, dar și identificarea soluțiilor pentru impedimentele constatate în procesul de confirmare a statutului de producător eligibil.Problemele care urmează a fi soluționate:1. *Problema asigurării principiului ”primul venit, primul servit”.*
2. *Lipsa prevederilor privind modul de utilizare a garanțiilor pentru participare și de bună execuție în unele cazuri specifice.*
3. *Algoritmul complicat de evaluare a conformității solicitantului cu cerințele legale stabilite în art. 36 alin. (51) din Legea privind promovarea utilizării energiei din surse regenerabile de către producătorul eligibil.*
 |
| ***b) Descrieți problema, persoanele/entitățile afectate și cele care contribuie la apariția problemei, cu justificarea necesității schimbării situației curente și viitoare, în baza dovezilor și datelor colectate și examinate***  |
| Regulamentul privind confirmarea statutului de producător eligibil reglementează procedurile și cerințele ce se aplică la confirmarea și retragerea statutului de producător eligibil. Astfel, intervenția afectează solicitanții de statut de producător eligibil, furnizorul central, operatorii de sistem și Agenția.În procesul de implementare a Regulamentului, autorii au identificat următoarele probleme care urmează să fie soluționate:*1. Problema asigurării principiului ”primul venit, primul servit”.*Există două condiții complementare necesare pentru demararea procesului de primire a cererilor pentru confirmarea statutului de producător eligibil, și anume:1. aprobarea cotelor maxime și limitelor de capacitate de către Guvern;
2. aprobarea tarifelor fixe de către Agenție.

În conformitate cu art. 36 alineat  (3) din [*Legea privind promovarea utilizării energiei din surse regenerabile*](file:///C%3A%5CUsers%5Cdchiviriga%5CDesktop%5CTEXT%3DLPLP2016022610), procedura de confirmare a statutului de producător eligibil se bazează pe criterii obiective, transparente, nediscriminatorii și pe principiul „primul venit, primul servit”, până la atingerea cotei maxime de capacitate. Respectarea acestui principiu în practică s-a dovedit a fi mai complicată decât se estima. Astfel, în cadrul primului exercițiu de recepționare a solicitărilor pentru confirmarea statutului de producător eligibil, pentru unele tehnologii din schema de sprijin cererea din piață a creat concurență acerbă în cadrul potențialilor producători, Agenția recepționând, pentru unele tehnologii, chiar din prima zi solicitări de confirmare a statutului de producător eligibil pentru o capacitate sumară ce depășea cotele maxime de capacitate pentru tipurile de instalații de generare stabilite în *Hotărîrea Guvernului nr. 689  din  11.07.2018* *cu privire la aprobarea limitelor de capacitate, cotelor maxime și categoriilor de capacitate în domeniul energiei electrice din surse regenerabile pînă în anul 2020*. Tabelul 1 Statistica cererilor de confirmare a statutului de producător eligibil.

|  |  |  |  |  |  |  |
| --- | --- | --- | --- | --- | --- | --- |
| Tehnologia de producere |  | Total | Aprobate | Restituite | Respinse | Retrase |
| Total | Număr de cereri | 65 | 27 | 19 | 15 | 4 |
| Putere instalată (MW) | 95,741 | 35,631 | 18,46 | 29,25 | 12,4 |
| Instalații solare PV (fotovoltaice) | Număr de cereri | 49 | 20 | 18 | 10 | 1 |
| Putere instalată (MW) | 39,11 | 14,994 | 14,46 | 9,250 | 0,4 |
| Instalații eoliene | Număr de cereri | 15 | 6 | 1 | 5 | 3 |
| Putere instalată (MW) | 56 | 20 | 4 | 20 | 12 |
| Instalații de cogenerare pe biogaz | Număr de cereri | 1 | 1 | 0 | 0 | 0 |
| Putere instalată (MW) | 0,637 | 0,637 | 0 | 0 | 0 |
| Instalații de cogenerare (pe biomasă solidă) | Număr de cereri | 0 | 0 | 0 | 0 | 0 |
| Putere instalată (MW) | 0 | 0 | 0 | 0 | 0 |
| Instalații hidrologice | Număr de cereri | 0 | 0 | 0 | 0 | 0 |
| Putere instalată (MW) | 0 | 0 | 0 | 0 | 0 |

|  |
| --- |
| **Tabelul 2 Cotele maxime de capacitate pentru tipurile de instalații și Limita de capacitate conform Hotărârii Guvernuluinr.689 din 11 iulie 2018.** |
| **Categoriile de capacitate/ Tehnologia de producere**  | **Cotele maxime de capacitate pentru tipurile de instalații de generare considerate, MW** | **Limita de capacitate, MW\*** |
|  | **TOTAL MW** | **Surse la tarif fix** | **Surse la preț fix** |
| Instalații eoliene | 100 | 20 | 80 | 4 |
| Instalații solare PV (fotovoltaice) | 40 | 15 | 25 | 1 |
| Instalații de cogenerare pe biogaz | 20 | 12 | 8 | 1 |
| Instalații de cogenerare (pe biomasă solidă) | 5 | 5 | 0 | 1 |
| Instalații hidrologice | 3 | 3 | 0 | 1 |
| **TOTAL** | **168** | **55** | **113** | - |
|  \* **Notă:** *limită de capacitate* – noțiune definită conform art.3 din Legea nr.10 din 26 februarie 2016 privind promovarea utilizării energiei din surse regenerabile.  |

De exemplu, în cazul instalațiilor de generare bazate pe tehnologia fotovoltaica Agenția a recepționat 22 de solicitări cu o putere sumară de 18,75 MW, cota maximă de capacitate pentru tehnologia respectivă fiind de 15 MW, în finalul exercițiului, 18 cereri cu o putere sumară de 14,46 MW au fost restituite din cauza epuizării cotei maxime stabilită de Guvern.Prin urmare, principiului „primul venit, primul servit” trebuie asigurat impecabil, momentul și modul în care începe procesul de depunere de către solicitanți a cererilor pentru confirmarea statutului de producător eligibil trebuie să fie clar pentru toți solicitanții și să nu admită interpretări, în caz contrar, concurență între potențialii producători eligibili poate genera contestarea hotărârilor Agenției, ceea ce ar duce la consecințe în avalanșă, fiecare contestare având impact nu doar asupra entității care a depus-o, ci și asupra celorlalți solicitanți care au depus cererile de confirmare a statutului de producător eligibil ulterior. 1. *Lipsa prevederilor privind modul de utilizare a garanțiilor pentru participare și de bună execuție în unele cazuri specifice.*

În conformitate cu prevederile Regulamentul privind confirmarea statutului de producător eligibil aprobat prin Hotărârea ANRE nr. 251/2019 din 05 iulie 2019, în procesul de confirmare a statutului de producător eligibil solicitanții sunt obligați să depună garanția pentru participare (le etapa depunerii cererii) și garanția de bună execuție a contractului (după informarea despre confirmarea statutului de producător eligibil, în cazul centralelor ce urmează a fi construite în termen de doi ani). Regulamentul menționat stabilește clar următoarele situații în care garanțiile depuse urmează a fi restituite:1. În cazul în care cererea pentru confirmarea statutului de producător eligibil nu corespunde cerinţelor din Regulament;
2. Solicitantului i-a fost confirmat statutul de producător eligibil. În acest caz garanţia pentru participare urmează a rambursată integral în termen de 10 zile lucrătoare din momentul prezentării dovezii depunerii de către aceștia a garanţiei de bună execuţie a contractului;
3. Producătorul eligibil şi-a îndeplinit obligaţiile privind construcţia şi punerea în funcţiune a centralei electrice care produce energie electrică din surse regenerabile;
4. Solicitantul a depus cerere pentru confirmarea statutului de producător eligibil dar cota maximă de capacitate stabilită de Guvern pentru fiecare tip de tehnologie de producere, a fost depăşită. În acest caz Agenţia transferă la contul bancar al solicitantului garanţia pentru participare, în termen de 10 zile lucrătoare din data informării despre faptul depășirii cotei maxime de capacitate.

În practică apar și alte situații în care este necesară o decizie privind finalitatea utilizării garanției pentru participare* Solicitantului i-a fost confirmat statutul de producător eligibil și acesta are centrala electrică deja pusă în funcțiune.
* Solicitantului i-a fost respinsă cererea pentru confirmarea statutului de producător eligibil.
* Garanția pentru participare a fost depusă la contul ANRE, dar nu a fost depusă cerere pentru confirmarea statutului de producător eligibil.

Conform art. 3 din Legea 10/2016 privind promovarea utilizării energiei produse din surse regenerabile garanția pentru participare are drept scop excluderea comportamentului necorespunzător al solicitanților în cadrul şi în legătură cu procedura de confirmare a statutului de producător eligibil.Totodată Regulamentul respectiv stabilește cazurile concrete când comportamentul solicitantului/producătorului eligibil este considerat necorespunzător și garanțiile nu sunt restituite, ci transferate la bugetul de stat, și anume:1. În cazul retragerii statutului de producător eligibil (în cazul garanției de bună execuție a contractului);
2. În cazul în care un producător eligibil a pus în funcțiune, în termenul stabilit în hotărârea de confirmare a statutului de producător eligibil, o centrală electrică de o putere electrică mai mică decât cea indicată în hotărârea respectivă (în cazul garanției de bună execuție a contractului);
3. În cazul în care solicitantul nu a prezentat la Agenției dovada depunerii garanției de bună execuție a contractului în termenul indicat (în cazul garanției pentru participare.

Pe parcursul anului 2020 Agenția a recepționat65 de cereri cu o putere sumară de 95,741 MW, după procesul ce examinare de către Agenție a cererilor respective au fost respinse prin hotărâri motivate de către Consiliul de Administrație al Agenției un număr de 15 cereri cu o putere sumară de 29,25 MW cauzele fiind diferite încălcări al cadrului legal privind confirmarea statului de producător eligibil.În scopul excluderii echivocului privind modul de utilizare a garanțiilor depuse în cadrul procedurii de confirmare a statutului de producător eligibil prevederile Regulamentului necesită a fi completate cu norme concrete privind transferul/returnarea garanțiilor.*3. Algoritmul complicat de evaluare a conformității solicitantului cu cerințele legale stabilite în art. 36 alin. (51) din Legea privind promovarea utilizării energiei din surse regenerabile de către producătorul eligibil..*Conform art. 36 alin. (51) din *Legea privind promovarea utilizării energiei din surse regenerabile* un producător nu are dreptul să solicite confirmarea statutului de producător eligibil, pentru dezvoltarea a două sau mai multe centrale electrice care utilizează același tip de tehnologie de producere a energiei electrice din surse regenerabile dacă puterea electrică instalată/cumulată a acestora este mai mare decât limita de capacitate stabilită de către Guvern în conformitate cu art.10 lit. e). În acest caz, investitorul respectiv urmează să participe la licitație pentru a obține dreptul de producător eligibil în conformitate cu art.35. Prevederile prezentului alineat se extind și asupra soțului, rudelor și afinilor în linie dreaptă și în linie colaterală, până la gradul doi inclusiv, ai producătorului de energie electrică.În scopul verificării respectării cerințelor art. 36 alin. (51) din *Legea nr. 10/2016*, Agenția a solicitat informații privind deținătorii și factorii de decizie a companiilor care au solicitat confirmarea statutului de producător eligibil de la mai multe instituții publice. Acest proces s-a dovedit a fi unul de durată, de fiecare dată fiind necesară și prelungirea termenului de confirmare a statului de producător eligibil. Astfel, pentru eficientizarea procesului de confirmare și pentru micșorarea termenului de examinare a solicitărilor de confirmare a statutului de producător eligibil apare necesitatea modificarea prevederilor ce țin de respectarea cerințelor art. 36 alin. (51) din *Legea nr. 10/2016*. |
| **c) Cauzele care au dus la apariția problemei.** |
| O cauză a incertitudinii creată referitor la momentul în care începe efectiv procesul de depunere de către solicitanți a cererilor pentru confirmarea statutului de producător eligibil este momentului publicării în Monitorul Oficial al Republicii Moldova a hotărârilor Guvernului și a Agenției cu privire la aprobarea limitelor de capacitate, cotelor maxime și categoriilor de capacitate în domeniul energiei electrice din surse regenerabile și cu privire la tarifele fixe și prețurile plafon la energia electrică produsă din surse regenerabile de energie de către producătorii care vor obține statutul de producător eligibil. În conformitate cu art. 36 alineat  (3) din [*Legea privind promovarea utilizării energiei din surse regenerabile*](file:///C%3A%5CUsers%5Cdchiviriga%5CDesktop%5CTEXT%3DLPLP2016022610), procedura de confirmare a statutului de producător eligibil se bazează pe criterii obiective, transparente, nediscriminatorii și pe principiul „primul venit, primul servit”, până la atingerea cotei maxime de capacitate. Astfel conform redacție actuale lipsesc termenul concret de începere a procesului de primire a cererilor privind confirmarea statului.Totodată, în lipsa prevederilor privind modul de utilizare a garanțiilor pentru participare și de bună execuție, depuse de solicitanți în procesul de confirmare a statutului de producător eligibil apar incertitudini privind modul de utilizare a acestor sume.Conform art. 36 alin. (51) din *Legea privind promovarea utilizării energiei din surse regenerabile* un producător nu are dreptul să solicite confirmarea statutului de producător eligibil, pentru dezvoltarea a două sau mai multe centrale electrice care utilizează același tip de tehnologie de producere a energiei electrice din surse regenerabile dacă puterea electrică instalată/cumulată a acestora este mai mare decât limita de capacitate stabilită de către Guvern în conformitate cu art.10 lit. e) din *Legea nr. 10/2016*. În acest caz, investitorul respectiv urmează să participe la licitație pentru a obține dreptul de producător eligibil în conformitate cu art. 35. Prevederile prezentului alineat se extind și asupra soțului, rudelor și afinilor în linie dreaptă și în linie colaterală, până la gradul doi inclusiv, ai producătorului de energie electrică. Dat fiind faptul că în urma licitației prețul fix de procurare a energiei regenerabile poate fi mai mic, deci mai dezavantajos pentru producător, există riscul ca unii factori de decizie din cadrul potențialilor producători să încerce să-și confirme statut de producător eligibil pentru mai multe companii având o putere sumară mai mare ca limita de capacitate stipulată în *Hotărârea nr. 689/2018 cu privire la aprobarea limitelor de capacitate, cotelor maxime și categoriilor de capacitate în domeniul energiei electrice din surse regenerabile până în anul 2020*. În scopul verificării respectării cerințelor art. 36 alin. (51), Agenția a solicitat mai multor instituții publice informații privind deținătorii și factorii de decizie a tuturor companiilor care au solicitat confirmarea statutului de producător eligibil, însă obținerea acestor informații durează și duce la tergiversarea procesului de confirmare a statutului de producător eligibil. |
| ***d) Descrieți cum a evoluat problema și cum va evolua fără o intervenție*** |
| Momentul în care a început procesul de primire a cererilor pentru confirmare a statului de producător eligibil în anul 2020 de către Agenție a fost momentul publicării în Monitorul Oficial al Republicii Moldova a H*otărârii Agenției nr. 54/2020 privind tarifele fixe și prețurile plafon la energia electrică produsă din surse regenerabile de energie de către producătorii care vor obține statutul de producător eligibil în anul 2020*. Pe parcursul anului 2020 Agenția a recepționat 65 de cereri cu o putere sumară de 95,741 MW, din care au fost restituite pe motiv de confirmare a cotei maxime, 19 cereri cu o putere sumară de 18,46 MW ce denotă că există o concurență între producătorii de energie electrică iar datorită principiului „primul venit, primul servit”, momentul în care a început procesul de primire a cererilor este unul foarte important. În viitor vor exista două situații când se va începe procesul de primire a cererilor pentru confirmarea statutului de producător eligibil, și anume în cazul stabilirii unor noi cote de capacitate de către Guvern sau când se eliberează o capacitate, urmare a retragerii statutului de producător eligibil conform prevederilor prezentului Regulament. Astfel fără reglementări noi vapersista incertitudinea creată referitor la momentul în care începe procesul de depunere de către solicitanți a cererilor pentru confirmarea statutului de producător eligibil, ceea ce complică respectarea principiului „primul venit, primul servit”. Fără o intervenție de reglementare, pe viitor ne-am putea lovi de contestarea Hotărârilor Agenției pe motivul nerespectării principiului „primul venit, primul servit”.În cadrul procesului ce examinare de către Agenție a cererilor pentru confirmare a statului au fost depistate situații care nu sunt reglementate prin prevederile actuale a Regulamentului privind confirmarea statutului de producător eligibil. În practică apar și situații în care este necesară o decizie privind finalitatea utilizării garanției pentru participare* Solicitantului i-a fost confirmat statutul de producător eligibil și acesta are centrala electrică deja pusă în funcțiune.
* Solicitantului i-a fost respinsă cererea pentru confirmarea statutului de producător eligibil.
* Garanția pentru participare a fost depusă la contul ANRE, dar nu a fost depusă cerere pentru confirmarea statutului de producător eligibil.

În lipsa unor prevederi care să descrie modul de utilizare a garanțiilor și pentru aceste situații, în caz contrar persistă incertitudinea privind utilizarea acestor surse financiare.Motivul în majoritatea cazurilor de respingere a fost neconformitatea la exigențele legale stabilite în art. 36 alin. (51*)* din *Legea privind promovarea utilizării energiei din surse regenerabile*. Fără o intervenție ce ar obliga oferirea informațiilor relevante de către solicitanți în scopul verificării respectării cerințelor art. 36 alin. (51), Agenția va continua să solicite obținerea informațiilor relevante de la instituții publice. Acest proces este unul de durată, fiind necesar prelungirea termenului de confirmare a statului de producător eligibil dar și unul ce necesită resurse umane suplimentare atât în cadrul Agenției, cât și în cadrul instituțiilor publice respective.  |
| ***e) Descrieți cadrul juridic actual aplicabil raporturilor analizate și identificați carențele prevederilor normative în vigoare, identificați documentele de politici și reglementările existente care condiționează intervenția statului*** |
| Temeiul juridic de elaborare a proiectului regulamentului este art. 14 alin. (1) lit. b1) și art. 36 alin. (2) in *Legea nr. 10/2016 cu privire la promovarea utilizării energiei din surse regenerabile*, care prevede că statutul de producător eligibil al persoanelor care dețin sau urmează să dețină centrală/centrale electrice, cu o putere instalată/cumulată, în conformitate cu art. 10 alin. (1) lit. e) urmează să fie confirmat de către ANRE în baza *Regulamentului privind confirmarea statutului de producător eligibil*, elaborat și aprobat de Agenție.Actualmente, este în vigoare *Regulamentul privind confirmarea statutului de producător eligibil, aprobat prin Hotărârea Consiliului de administrație al Agenție nr. 251/2019 din 05 iulie 2019*. Totodată, actele legislative care au tangență cu regulamentul în cauză sunt: *Hotărîrea Guvernului nr. 689  din  11.07.2018 cu privire la aprobarea limitelor de capacitate, cotelor maxime și categoriilor de capacitate în domeniul energiei electrice din surse regenerabile pînă în anul 2020 și Hotărârea Agenției nr. 54/2020 privind tarifele fixe și prețurile plafon la energia electrică produsă din surse regenerabile de energie de către producătorii care vor obține statutul de producător eligibil în anul 2020*. |
| **2. Stabilirea obiectivelor** |
| ***a) Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist)*** |
| Prin promovarea proiectului de modificare a Regulamentul în cauzăse urmărește realizarea următoarelor obiective:* stabilirea unor reguli și criterii clare, transparente, neechivoce și de aplicabilitate unică la confirmarea și retragerea statutului de producător eligibil;
* asigurarea informării publicului cu privire la momentul începerii procedurii referitor la confirmarea statutului de producător eligibil;
* micșorarea numărului de solicitanți cu comportament potențial necorespunzător și a riscului de neasigurarea realizării obligațiilor sale cu privire la construcția centralei electrice/centralelor electrice;
* micșorarea numărului de cereri respinse;
* micșorarea timpului și resurselor necesare verificării respectării cerințelor art. 36 alin. (51), din Legea nr. 10/2016 privind promovarea utilizării energiei din surse regenerabile.
 |
| **3. Identificarea opțiunilor** |
| ***a) Expuneți succint opțiunea „a nu face nimic”, care presupune lipsa de intervenție*** |
| **A nu face nimic**Opțiunea dată constă în a nu elabora proiectul de modificare a Regulamentul în cauză.În acest context, nu vor fi dezvoltate suficient normele necesare pentru a elimina incertitudinea creată referitor la momentul în care începe procesul de depunere de către solicitanți a cererilor pentru confirmarea statutului de producător eligibil. Astfel de situații vor apărea în cazul stabilirii unor noi cote de capacitate de către Guvern sau când se eliberează o capacitate, urmare a retragerii statutului de producător eligibil conform prevederilor prezentului Regulament. Fără de intervenția regulatorului, în urma diferitor încălcări al cadrului legal privind confirmarea statului de producător eligibil și respingerii prin hotărâri motivate de către consiliul de administrație al Agenției a cererilor nu va fi posibil de a transfera garanțiile pentru participare la bugetul de stat, ele fiind rambursate producătorului de energie electrică care a încălcat cadrul legal și deci nu se va stopa comportamentul necorespunzător a potențialilor producători, iar procesul de verificare a conformității la exigențele legale stabilite în art. 36 alin. (51*)* din *Legea nr. 10/2016 privind promovarea utilizării energiei din surse regenerabile* va continua să fie unul de durată, peste termenul stabilit în Regulament, și cu utilizare de resurse administrative.  |
| ***b) Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea novațiilor și întregului spectru de soluții/drepturi/obligații ce se doresc să fie aprobate*** |
| Pentru a soluționa problema *asigurării principiului ”primul venit, primul servit”* au fost identificate următoarele oportunități de îmbunătățire:1. În cazul stabilirii unor noi cote de capacitate de către Guvern inițierea procesul de confirmare a statutului de producător eligibil pentru capacitățile noi are loc începând cu data specificată de Agenție într-un anunț pe pagina web oficială. Anunțul privind inițierea procesului de confirmare a statutului de producător eligibil pentru cotele noi de capacitate se publică cu cel puțin 10 zile lucrătoare înainte de data preconizată pentru inițierea procesului. Optimizarea procesului de racordare la rețea, prin micșorarea perioadei de timp sau comasarea unor etape ale procesului.
2. Capacitatea eliberată urmare a retragerii statutului de producător eligibil conform prevederilor prezentului Regulament poate fi confirmată repetat începând cu anul următor datei retragerii statutului de producător eligibil. În acest sens Agenția publică pe pagina web oficială un anunț privind capacitățile eliberate urmare a retragerii statutului de producător eligibil în anul precedent și data de când pot fi depuse cereri pentru confirmarea statutului de producător eligibil pentru capacitatea respectivă.

Problema ce ține de *lipsa prevederilor privind modul de utilizare a garanțiilor pentru participare și de bună execuție în unele cazuri specifice*  se propune a fi rezolvată prin următoarele instrumente:1. În cazul confirmării statutului de producător eligibil ce urmează să pună în funcțiune centrala electrică garanția pentru participare se rambursează integral solicitantului în termen de 10 zile lucrătoare din momentul depunerii de către solicitant a garanției de bună execuție a contractului. În caz contrar se procedează conform prevederilor pct. 33 din prezentul Regulament.2. În cazul confirmării statutului de producător eligibil ce deține o centrală electrică pusă în funcțiune garanția pentru participare se rambursează integral solicitantului în termen de 10 zile lucrătoare din momentul confirmării statutului de producător eligibil.3. Garanția pentru participare se rambursează solicitantului în cazul respingerii cererii pentru confirmarea statutului de producător eligibil în termen de 10 zile lucrătoare din momentul hotărârii de respingere.4. Prin derogare de la pct. 212 în cazul în care temei pentru respingerea cererii constituie nerespectarea cerințelor art. 36 alin. (51) din Legea privind promovarea utilizării energiei din surse regenerabile garanția pentru participare nu se rambursează solicitantului, urmând a fi transferată la bugetul de stat în baza Hotărârii Agenției cu privire la retragerea statutului de producător eligibil.5. Sumele transferate pe contul Agenției care indică la capitolul destinația plății - plata pentru garanție pentru participare, sunt restituite dacă plătitorul nu a prezentat cererea pentru confirmarea statutului de producător eligibil timp de 60 de zile din momentul depunerii garanției pentru participare.6. Solicitantul este obligat să depună garanția de bună execuție a contractului și să prezinte Agenției confirmarea respectivă în termen de 15 zile lucrătoare din momentul publicării anunțului privind confirmarea statutului de producător eligibil pe pagina web oficială a Agenției.Problema ce ține de *algoritmul complicat de evaluare a conformității solicitantului cu cerințele legale stabilite în art. 36 alin. (51) din Legea privind promovarea utilizării energiei din surse regenerabile de către producătorul eligibil* se propune a fi rezolvată prin următoarele prevederi:1. La cererea pentru confirmarea statutului de producător eligibil se anexează următoarele acte: declarația pe proprie răspundere semnată de către deținătorul centralei electrice pentru care se solicită confirmarea statutului de producător eligibil, conform formularului stabilit și informația adițională despre solicitantul conform formularului stabilit .
2. În scopul respectării îndeplinirii cerințelor stabilite în art. 36 alin. (51) din Legea privind promovarea utilizării energiei din surse regenerabile producătorul eligibil este obligat să prezinte Agenției informații privind fondatorii, acționarii, asociații, administratorii și beneficiarii efectivi ai producătorului eligibil.
3. Informația privind fondatorii, acționarii, asociații, administratorii și beneficiarii efectivi ai producătorului eligibil se prezintă conform formularului stabilit în Anexa, cu o periodicitate după cum urmează:
	1. la etapa punerii în funcțiune a centralei electrice, odată cu transmiterea notificării Agenției conform pct. 43;
	2. în termen de 3 luni din momentul modificării fondatorilor, acționarilor, asociaților, administratorilor sau beneficiarilor efectivi;
	3. ulterior punerii în funcțiune a centralei electrice și până la finalizarea termenului schemei de sprijin – anual, până la data de 01 martie.
4. În cazul reorganizării producătorului eligibil sau vânzării centralei electrice care produce energie electrică din surse regenerabile, a terenului sau construcției unde este/urmează a fi construită centrala electrică producătorul eligibil este obligat să notifice Agenția și să indice succesorul dreptului de proprietate asupra centralei electrice, terenului sau construcției unde este/urmează a fi construită centrala electrică. Înstrăinarea centralei electrice sau, în cazul unei centrale electrice ce urmează a fi construită, a terenului sau construcției care a servit drept temei pentru confirmarea statutului de producător eligibil servește drept temei pentru retragerea statutului de producător eligibil conform prevederilor pct. 38 sbp. 2).
5. În scopul beneficierii de statutul de producător eligibil, noul proprietar este obligat ca în termen de 10 zile lucrătoare din momentul înregistrării dreptului de proprietate asupra centralei electrice (în cazul centralei electrice puse în funcțiune) sau dreptului de proprietate/superficie asupra terenului/construcției care a servit drept temei pentru confirmarea statutului de producător eligibil, să prezinte Agenției actele prevăzute la pct. 8 și 9 din prezentul Regulament, cu excepția copiei actului care atestă faptul depunerii garanției pentru participare. Noul proprietar trebuie să întrunească cerințele stabilite în prezentul Regulament și să-și asume obligațiile prevăzute de Legea privind promovarea utilizării energiei regenerabile.
 |
| ***c) Expuneți opțiunile alternative analizate sau explicați motivul de ce acestea nu au fost luate în considerare*** |
| În urma examinării opțiunilor propuse în scopul asigurării respectării prevederilor legii, s-a constatat că reieșind din prevederile *Legii nr. 10/2016 privind promovarea utilizării energiei din surse regenerabile*, elaborarea și implementarea unei opțiuni alternative, nu ar soluționa toate problemele expuse anterior. |
| **4. Analiza impacturilor opțiunilor** |
| ***a) Expuneți efectele negative și pozitive ale stării actuale și evoluția acestora în viitor, care vor sta la baza calculării impacturilor opțiunii recomandate*** |
| În cazul în care, nu va fi elaborată redacția nouă a Regulamentul:* Nu se va asigura informarea publicului larg cu privire la momentul începerii procedurii referitor la confirmarea statutului de producător eligibil;
* Va persista riscul existenței unor potențiali solicitanți cu comportament necorespunzător și a riscului de neasigurarea realizării obligațiilor sale cu privire la construcția centralei electrice/centralelor electrice;
* Nu va fi asigurată examinarea cererilor pentru confirmarea statutului de producător eligibil conform termenului stabilit în Regulament.

În cazul aprobării proiectului de modificare a Regulamentului careva costuri pentru solicitanți și Agenție nu vor fi.  |
| ***b1) Pentru opțiunea recomandată, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea*** |
| 1. **Activitatea diferitor categorii de întreprinderi mici și mijlocii**

Odată cu îmbunătățirea procesului de confirmare a statutului de producător eligibil aceasta va contribui la ameliorarea activității producătorilor de energie electrică ca se încadrează în unele categorii de întreprinderi mici și mijlocii.1. **Povara administrativă**

Intervenția de reglementare aduce un raport benefic asupra presiunii administrative în procesul de confirmare a statutului prin modificarea a unor proceduri descrise în regulamentul actual. Aceste consecințe au efecte pozitive și asupra Agenției care își ușurează și optimizează procesele interne și oferă un produs cât mai calitativ și rapid. 1. **Fluxurile comerciale și investiționale**

Odată cu instaurarea unor condiții mai exacte cu privire la confirmarea statutului de producător eligibil se va motiva direcționarea fluxurilor comerciale și investiționale spre contrucția de centrale electrice noi.1. **Concurența pe piață**

Modificările preconizate vor avea ca consecință activizarea jucătorilor pe piața producerii energiei electrice. Totodată, solicitanții vor trebui să dea dovadă de bună credință în procesul de confirmare și să întreprindă pași spre construcția centralelor electrice.  |
| ***b2) Pentru opțiunile alternative analizate, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea*** |
| În contextul prevederilor legislației în vigoare, nu au fost identificate opțiuni alternative de intervenție. |
| ***c) Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor și costurilor estimate și prezentați presupuneri privind gradul de conformare cu prevederile proiectului a celor vizați în acesta*** |
| În urma analizei opțiunii propuse nu au fost identificate riscuri majore care ar putea duce la eșecul intervenției sau general efecte negative majore.  |
| ***d) Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sunt propuse măsuri de diminuare a acestor impacturi*** |
| Implementarea noului Regulament nu va genera noi costuri de conformare în scopul armonizării procedurilor interne cu prevederile noului regulament. |
| **Concluzie****e) Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați** |
| Concluzionând, autorii prezentei AIR optează pentru opțiunea care presupune elaborarea și promovarea spre adoptare a proiectului de modificare Regulamentului. |
| **5. Implementarea și monitorizarea** |
| ***a) Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sunt necesare*** |
| În prezent, cadrul juridic conține prevederile necesare pentru a permite Agenției de a efectua monitorizarea activității întreprinderilor electroenergetice. |
| *b) Indicați clar indicatorii de performanță în baza cărora se va efectua monitorizarea* |
| Potențiali indicatori de performanță ce ar putea fi utilizați pentru a efectua monitorizarea și impactul intervenției propuse:1. Numărul de cereri aprobate;
2. Numărul de cereri respinse;
3. Timpul și resurselor necesare verificării respectării cerințelor art. 36 alin. (51), din Legea privind promovarea utilizării energiei din surse regenerabile
4. Numărul de centrale electrice construite și date în exploatare;
 |
| *c) Identificați peste cât timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată și evaluată opțiunea* |
| Evaluarea impactului actului propus spre promovare va fi posibilă după o perioadă necesară aplicării prevederilor și raportarea operatorilor de sistem către Agenție.  |
| ***6. Consultarea*** |
| ***a) Identificați principalele părți (grupuri) interesate în intervenția propusă*** |
| * Utilizatorii sistemului electroenergetic;
* Producătorii și potențialii producători de energie electrică din surse regenerabile.
 |
| ***b) Explicați succint cum (prin ce metode) s-a asigurat consultarea adecvată a părților*** |
| Proiectul de modificare a Regulamentului și Analiza Impactului de Reglementare a fost publicată pe pagina oficială a ANRE și consultată public cu autoritățile competente și alte părți interesate conform cerințelor Legii nr. 238/2008 privind transparența în procesul decizional și Legii nr. 100/2017privind actele normative.Agenția va consulta Analiza Impactului de Reglementare și proiectul de modificarea Regulamentului cu Consiliul Concurenței, operatorii sistemului de transport și de distribuție a energiei electrice (Î.S. „Moldelectricaˮ, Î.C.S. Premier Energy Distribution, S.A. „RED Nord”), titularii de licențe pentru furnizarea energiei electrice (Î.C.S. „Premier Energy” S.R.L., S.A. „Furnizarea Energiei Electrice Nord”, S.R.L. „Furnizare Energie”, S.A. „Energocom”), titularii de licențe pentru producerea de energie electrică (S.A. „Termoelectrica”, S.A. „CET Nord”) Asociația Consumatorilor de Energie din Moldova, Confederația Națională a Patronatului, Federația CONDRUMAT, Confederația Națională a Sindicatelor din Moldova, agenții economici care au obținut statut de producător eligibil. |
| ***c) Expuneți succint poziția fiecărei entități consultate față de documentul de analiză a impactului și/sau intervenția propusă (se expune poziția a cel puțin unui exponent din fiecare grup de interese identificat)*** |
| Secțiunea urmează a fi completată ulterior consultării publice a proiectului de modificare a Regulamentului privind confirmarea statutului de producător eligibil. |

|  |
| --- |
| **Anexă****Tabel pentru identificarea impacturilor** |
| **Categorii de impact** | **Punctaj atribuit** |
|  | *Opțiunea**propusă* | *Opțiunea alternativă 1* | *Opțiunea alternativă 2* |
| **Economic** |  |  |  |
| costurile desfășurării afacerilor | 0 |  |  |
| povara administrativă | +1 |  |  |
| fluxurile comerciale și investiționale | +2 |  |   |
| competitivitatea afacerilor | 0 |  |  |
| activitatea diferitor categorii de întreprinderi mici și mijlocii | +2 |  |  |
| concurența pe piață | +1 |  |  |
| activitatea de inovare și cercetare | 0 |  |  |
| veniturile și cheltuielile publice | 0 |  |  |
| cadrul instituțional al autorităților publice | 0 |  |  |
| alegerea, calitatea și prețurile pentru consumatori | 0 |  |  |
| bunăstarea gospodăriilor casnice și a cetățenilor | 0 |  |  |
| situația social-economică în anumite regiuni | 0 |  |  |
| situația macroeconomică | 0 |  |  |
| alte aspecte economice | 0 |  |  |
| **Social** |  |  |  |
| gradul de ocupare a forței de muncă | 0 |  |  |
| nivelul de salarizare | 0 |  |   |
| condițiile și organizarea muncii | 0 |  |   |
| sănătatea și securitatea muncii | 0 |  |   |
| formarea profesională | 0 |  |   |
| inegalitatea și distribuția veniturilor | 0 |  |   |
| nivelul veniturilor populației | 0 |  |   |
| nivelul sărăciei | 0 |  |   |
| accesul la bunuri și servicii de bază, în special pentru persoanele social-vulnerabile | 0 |  |   |
| diversitatea culturală și lingvistică | 0 |   |   |
| partidele politice și organizațiile civice | 0 |   |   |
| sănătatea publică, inclusiv mortalitatea și morbiditatea | 0 |   |   |
| modul sănătos de viață al populației | 0 |   |   |
| nivelul criminalității și securității publice | 0 |   |   |
| accesul și calitatea serviciilor de protecție socială | 0 |   |   |
| accesul și calitatea serviciilor educaționale | 0 |   |   |
| accesul și calitatea serviciilor medicale | 0 |   |   |
| accesul și calitatea serviciilor publice administrative | 0 |   |   |
| nivelul și calitatea educației populației | 0 |   |   |
| conservarea patrimoniului cultural | 0 |   |   |
| accesul populației la resurse culturale și participarea în manifestații culturale | 0 |   |   |
| accesul și participarea populației în activități sportive | 0 |   |   |
| discriminarea | 0 |   |   |
| alte aspecte sociale | 0 |   |   |
| **De mediu** |  |  |  |
| clima, inclusiv emisiile gazelor cu efect de seră și celor care afectează stratul de ozon | 0 |  |  |
| calitatea aerului | 0 |  |  |
| calitatea și cantitatea apei și resurselor acvatice, inclusiv a apei potabile și de alt gen | 0 |  |  |
| biodiversitatea | 0 |  |  |
| flora | 0 |  |  |
| fauna | 0 |  |  |
| peisajele naturale | 0 |   |   |
| starea și resursele solului | 0 |   |   |
| producerea și reciclarea deșeurilor | 0 |   |   |
| utilizarea eficientă a resurselor regenerabile și neregenerabile | 0 |   |   |
| consumul și producția durabilă | 0 |   |   |
| intensitatea energetică | 0 |   |   |
| eficiența și performanța energetică | 0 |   |   |
| bunăstarea animalelor | 0 |   |   |
| riscuri majore pentru mediu (incendii, explozii, accidente etc.) | 0 |   |   |
| utilizarea terenurilor | 0 |   |   |
| alte aspecte de mediu | 0 |   |   |

*Tabelul se completează cu note de la -3 la +3,  în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea „a nu face nimic”,  în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit. b1) și, după caz,  b2), privind analiza impacturilor opțiunilor.*